|  |
| --- |
| filmo [PAVADINIMAS] komandos tarpusavio supratimo memorandumas |
| [ĮMONĖS PAVADINIMAS] vadovausis šiuo tarpusavio supratimo memorandumu (**Memorandumas**) visame filmo [PAVADINIMAS] (**Filmas**) kūrimo ir platinimo procese.  |
| **Memorandumo tikslas** |
| 1. Memorandumo tikslas yra padėti Filmo gamybos proceso dalyviams, kuriuos sieja sutartiniai santykiai:
* užtikrinti kūrybai ir darbui saugią ir sveiką, fizinį ar psichologinį asmens neliečiamumą garantuojančią aplinką;
* skatinti pasitikėjimu, atvirumu ir pagarba grįstą bendravimo kultūrą;
* užkirsti kelią užgauliam elgesiui, diskriminacijai, taip pat ir priekabiavimui arba bet kokiam kitam psichologiniam smurtui;
* efektyviai valdyti įtemptas situacijas ir tinkamai spręsti konfliktus;
* didinti visų Filmo gamybos komandos narių gebėjimus atpažinti diskriminaciją ir kitokį netoleruotiną elgesį bei efektyviai į jį reaguoti.

  |
| **Memorandumo taikymas** |
| 1. Memorandumo nuostatos yra paviešinamos ir taikomos visiems asmenims, darbo, paslaugų ar kitų sutartinių santykių pagrindu veikiantiems Filmo filmavimo aikštelėje, taip pat ir visiems pasiruošimo ir postprodukcijos procesų dalyviams, įskaitant, bet neapsiribojant, aktorius, kūrybinės grupės narius ir techninį personalą.
 |
| 1. Vadovaujančias pozicijas užimantys asmenys skatinami įgyvendinti Memorandumo nuostatas ne tik formuojant komandas, vadovaujant personalui Filmo gamybos ir platinimo proceso metu, bet ir aktyviai įsitraukiant į netoleruotino elgesio situacijų sprendimą.
 |
| 1. Taikant ir interpretuojant šio Memorandumo nuostatas, be kita ko, yra vadovaujamasi ir diskriminaciją bei kitą netoleruotiną elgesį draudžiančiais teisės aktais. Memorandumo nuostatos galiojančių teisės aktų ir juose numatytų priemonių nepakeičia ir yra taikomos papildomai.
 |
| **Netoleruotinas elgesys** |
| 1. Netoleruotinu elgesiulaikoma:
 |
| * 1. nepageidaujamas fizinis kontaktas, seksualinis ar kitoks priekabiavimas;
 |
| * 1. nepageidaujamas pasikartojantis flirtas ar kitas nepageidaujamas romantinis, seksualinio pobūdžio dėmesys, įskaitant nepageidaujamų žinučių, laiškų siuntimą, replikas, komentarus apie asmens fizinę išvaizdą;
 |
| * 1. savanoriškų romantinių santykių dalyvio sprendimo nutraukti romantinius santykius nepaisymas (Filmo kūrimo darbų kontekste);
 |
| * 1. užgauti siekiantys komentarai apie asmens rasę, tautybę, pilietybę, kalbą, kilmę, socialinę padėtį, įsitikinimus ar pažiūras, amžių, negalią, etninę priklausomybę, tikėjimą, religiją, lytį, seksualinę orientaciją, lytinę tapatybę ir/ar išvaizdą;
 |
| * 1. darbuotojų ir savanorių paieška ir/arba darbų paskirstymas pagal asmens rasę, tautybę, pilietybę, kalbą, kilmę, socialinę padėtį, įsitikinimus ar pažiūras, amžių, negalią, etninę priklausomybę, tikėjimą, religiją, lytį, seksualinę orientaciją, lytinę tapatybę ir/ar išvaizdą, kai tai nėra objektyviai pateisinama (pvz. kalba aktorių atveju).
 |
| 1. Netoleruotinu elgesiu nėra laikoma: kritiškos nuomonės reiškimas, geranoriškas dėmesys, flirtas ir/ar savanoriški romantiniai santykiai tarp kolegų; neužgaulus, nors ir sarkastiškas, humoras, atsitiktinė necenzūrinė leksika ar kiti veiksmai, kuriais nesukuriamos diskriminavimo ir/ar priekabiavimo situacijos.
 |
| **Netoleruotino elgesio problemų sprendimas** |
| 1. Siekiant, kad pagarbos ir nediskriminavimo kultūra būtų reali, o komplikuotų situacijų dalyviai operatyviai sulauktų pagalbos, numatomos toliau aptariamos netoleruotino elgesio problemų sprendimo procedūros.
 |
| 1. Asmuo, kuris mano, jog nukenčia nuo aukščiau aptarto netoleruotino elgesio yra skatinamas kaip įmanoma greičiau apie tokį elgesį pranešti el. paštu JONEJONAITE@GMAIL.COM. Šiuos elektroninius laiškus skaitys ir problemos sprendimo būdus siūlys Filmo prodiuserio [JONO JONAIČIO] paskirtas asmuo – Filmo [ASOCIJUOTOJI PRODIUSERĖ JONĖ JONAITĖ].
 |
| 1. **[**ASOCIJUOTOJI PRODIUSERĖ] įsipareigoja išlaikyti laiškų konfidencialumą, tačiau gali atskleisti susidariusią situaciją ir konsultuotis dėl sprendimo su Filmo prodiuseriu [JONU JONAIČIU], išskyrus tuos atvejus, jei būtų pranešama apie paties Filmo prodiuserio elgesį.
 |
| 1. Nusiskundimai dėl Filmo [ASOCIJUOTOSIOS PRODIUSERĖS] elgesio adresuotini Filmo prodiuseriui el. paštu [PRODIUSERIS@GMAIL.COM].
 |
| 1. Nusiskundimai dėl Filmo prodiuserio ar jo paskirto asmens galimo nederamo elgesio, gali būti adresuojami Lygių galimybių kontrolieriaus tarnybai el. paštu lygybe@lygybe.lt, prireikus informuojant ir Lietuvos kino centrą el. paštu info@lkc.lt.
 |
| 1. Apie netoleruotiną elgesį yra skatinami pranešti ir galimo netoleruotino elgesio situacijų stebėtojai, tiesiogiai nedalyvavę situacijoje, tačiau turintys pagrindo manyti, jog pastebėjo priekabiavimo, diskriminavimo ar kitus netoleruotino elgesio atvejus. Jų anonimiškumas bus išlaikytas.
 |
| 1. Atsakymas į elektroninį kreipimąsi dėl galimai netoleruotino elgesio yra užtikrinamas ne vėliau kaip per 48 val., pasiūlant galimą susidariusios situacijos sprendimo būdą.
 |
| 1. Atsižvelgus į (galimai) netoleruotino elgesio pobūdį, komplikuotos situacijos potencialiai paveiktų asmenų nuomonę ir kitas aplinkybes, situacijos sprendimui gali būti pasitelkiamos šios priemonės:
 |
| 1. bendras situacijos dalyvių pokalbis, kuriame dalyvauja ir abiem pusėms priimtinas kolega-mediatorius (prodiuseris arba antrasis režisieriaus asistentas, jeigu šie asmenys nėra būtent tie, kurių elgesiu skundžiamasi). Kolegos-mediatoriaus ar kitų situacijos dalyvių iniciatyva, gali būti įtraukiamas ir Lygių galimybių kontrolieriaus tarnybos atstovas, galintis pakonsultuoti dėl susidariusios situacijos.
 |
| 1. bendras situacijos dalyvių pokalbis, kuriame dalyvauja abiem priimtinas psichologas;
 |
| 1. atskiras psichologo pokalbis su kiekvienu konflikto dalyviu;
 |
| 1. įspėjimas dėl galimo sutartinių santykių nutraukimo, nurodant asmeniui toliau vengti netoleruotino elgesio;
 |
| 1. pašalinimas iš komandos ir sutartinių santykių nutraukimas, jei pažeidimas užkerta kelią sklandžiam Filmo gamybos darbų tęstinumui ir/arba yra pakartotinis.
 |
| 1. Taikomos priemonės turi būti proporcingos, pagrįstos ir nukreiptos tiek į nukentėjusiojo asmens interesų apsaugą, tiek į tolesnio bendradarbiavimo tęstinumą, jei tik įmanoma.
 |
| 1. Visais atvejais galimai netoleruotino elgesio situacijos sprendžiamos ir priemonių imamasi neatidėliotinai bei išvengiant bet kokio filmavimų stabdymo ir/ar kitokio nepagrįsto filmo gamybos darbų atidėjimo.
 |
| **Atsakomybė ir kitos sąlygos** |
| 1. Memorandumas gali būti keičiamas. Apie visus pakeitimus pranešama likus ne mažiau kaip 7 dienoms iki naujos redakcijos taikymo.
 |
| 1. [PAVADINIMAS] pasirašo šį Memorandumą paprastu rašytiniu arba kvalifikuotu elektroniniu parašu ir savanoriškai bei pilnai susipažinęs su Memorandumo nuostatomis įsipareigoja jų laikytis. Memorandumo nesilaikymas, kvalifikuojamas kaip sutartinių santykių pažeidimas.
 |
| 1. Asmuo, kurio netoleruotinas elgesys lėmė poreikį nutraukti sutartinius santykius ir pašalinti jį iš komandos, įsipareigoja atlyginti tokio pašalinimo sukeltus nuostolius (įskaitant, bet neapsiribojant, išlaidas pakeičiant patį pašalintą komandos narį).
 |
| 1. Asmenys norintys pasidalinti mintimis, kaip galima būtų patobulinti Memorandumą arba jo taikymą yra kviečiami atsiųsti savo pastebėjimus el. paštu [PRODIUSERIS@GMAIL.COM].
 |